Kosovë: Përmasa shqetësuese të dhunës në familje
Në Shërbimin Policor të Kosovës janë raportuar 840 raste të dhunës në familje në 9 muajt e fundit
Vetëm deri në muajin shtator, në Shërbimin Policor të Kosovës janë raportuar 840 raste të dhunës në familje, pjesa dërmuese e të cilëve janë raste të dhunës ndaj gruas. Punonjësit humanitare radhisin krizën ekonomike si një ndër faktorët kryesorë, që ndikon në problemet familjare dhe rrjedhimisht, edhe shtimin e dhunës brenda saj. Në Javën Ndërkombëtare kundër Dhunës në Familje, Naime Sherifi, nga Qendra për Mbrojtjen e Grave dhe Fëmijëve, thotë se problemi i dhunës në familje nga viti në vit po shënon rritje. " ", thotë përfaqësuesja e Qendrës për Mbrojtjen e Grave dhe Fëmijëve. Sipas zonjës Sherifi, janë fëmijët ata mbi të cilët tërthorazi ushtrohet dhuna në familje. Ajo thotë se në Qendrën për mbrojtjen e Grave dhe Fëmijëve, viktimave të dhunës u mundësohet qëndrimi deri në tre muaj, dhe më pas institucionet përkatëse duhet të merren me rastet, por sipas saj, edhe pas periudhës 90 ditëshe, viktimat mund të vazhdojnë qëndrimin e tyre në strehimore deri në gjetjen e një zgjidhjeje. - thotë zonja Sherifi. Të dhënat zyrtare nga autoritetet e sigurisë flasin për 840 raste të dhunës familjare në nëntëmujorin e parë të vitit 2007. Sipas toger Besim Berishës, Shef i sektorit të hetimeve të dhunës në familje, kjo shifër mund të jetë edhe më e madhe, por ka raste të cilat nuk raportohen fare në polici. ", - thotë toger Besim Berisha. Sipas një raporti të institutit për shoqëri të hapur, në Kosovë nuk ka studime të sakta mbi shkallën e dhunës në familje, e cila vazhdon të mbetet ende në përmasa shqetësuese.//lk